**Systém slovenských hlások (43)**

**SAMOHLÁSKY:**

 13 a) **Krátke:** a, e, i, o, u, y, ä

 b) **Dlhé:** á, é, í, ó, ú, ý

**DVOJLÁSKY:** ia, ie, iu, ô

 4 – považujeme ich za dlhé a nikdy ich nemôžeme rozdeliť do dvoch slabík

 (diev-ča / nie di-e-vča).

 **POZOR – v cudzích slovách sa dvojhlásky nevyskytujú, ide o spojenie dvoch**

 **samohlások** – vtedy sa môžu rozdeliť do dvoch slabík (štúdio – štú-di-o).

**SPOLUHLÁSKY:** 26

* **Podľa tvrdosti**:

a) **Tvrdé:** d, t, n, l, g, k, ch, h

 b) **Mäkké:** ď, ť, ň, ľ, dž, č, š, ž, dz, c, j

c) **Obojaké**: b, m, p, r, s, v, z, f

* **Podľa znelosti**:

**1. Párové:**

 a**) Znelé**: b, d, ď, dz, dž, g, h, z, ž, v

 b) **Neznelé:** p, t, ť, c, č, k, ch, s, š, f

**2. Nepárové** **znelé** **= (zvučné):** m, n, ň, l, ľ, r, j

**Hlásky a písmená**

**Hláska je zvuk a písmeno je znak.**

**Hláska** je najmenšia zvuková jednotka. Zapisujeme ju pomocou znakov (grafém).

V slovenčine používame písmo, ktoré sa nazýva latinka a má 43 malých a veľkých písmen.

Písmená **ch, dz, dž**sa nazývajú zložky. Skladajú sa z dvoch písmen, ale súčasne tvoria

jeden znak – jedno samostatné písmeno slovenskej abecedy, ktorým sa zapisuje jedna hláska (spoluhláska).

**V slove *chlapec*je 6 hlások zapísaných 6 písmenami *ch, l, a, p, e, c.***

Dvojhláska sa chápe **ako jedna špecifická hláska**, ktorá sa v slovenčine zapisuje dvoma písmenami slovenskej abecedy (na rozdiel od písmena *ch,*ktoré je samostatným písmenom slovenskej abecedy, písmená *ia, ie, iu*naša abeceda nemá).

**V slove *diera*sú 4 hlásky zapísané 5 písmenami *d, i, e, r, a.***

Môže platiť:

1. 1 písmeno = 1 hláska (Napr.: matka = m-a-t-k-a čiže 5 písmen = 5 hlások.)
2. 1 písmeno = 2 hlásky (Napr.: prax = p-r-a-k-s čiže 4 písmená = 5 hlások.)
3. 2 písmená = 1 hláska (Napr.: dievča = d-i-e-v-č-a čiže 6 písmen = 5 hlások.)

.